ماحولیات، جنگلات اور موسمیاتی تبدیلی کی وزارت
جناب بھوپیندر یادو نے دہرہ دون میں انڈین کونسل آف فاریسٹری ریسرچ اینڈ ایجوکیشن میں پائیدار زمین کے انتظام پر سنٹر آف ایکسیلنس کا افتتاح کیا
یہ سینٹر زمین کو بنجر ہونے سے روکنے ، مٹی کی ذر خیزی کو بہتر بنانے اور پائیدار ترقی کو فروغ دینے میں مدد کرےگا : جناب یادو
بھارت کے وزیر اعظم نے 9 ستمبر ، 2019 ء کو اقوام متحدہ کے کنونشن ٹو کامبیٹ ڈیزرٹیفیکیشن  کی فریقین کی 14 ویں کانفرنس  کے دوران، یہاں پر پائیدار لینڈ مینجمنٹ  پر سنٹر آف ایکسیلنس کے قیام کا اعلان کیا تھا ۔ انڈین کونسل آف فاریسٹری ریسرچ اینڈ ایجوکیشن  کا مقصد ، جنوب-جنوب تعاون کو فروغ دینا اور پائیدار زمین کے انتظام کے طریقوں کے ذریعے زمین کی تنزلی کے مسائل کو حل کرنا ہے۔ ماحولیات، جنگلات اور آب و ہوا میں تبدیلی اور محنت و روزگار کے مرکزی وزیر جناب بھوپیندر یادو نے 20 مئی ، 2023 ء کو دہرہ دون کے آئی سی ایف آر ای میں سی او ای – ایس ایل ایم کا باقاعدہ افتتاح کیا۔
سی او ای – ایس ایل ایم زمین کے پائیدار بندوبست کے طریقوں کو استعمال کرکے ، ترقی پذیر ملکوں کے درمیان تعاون میں اضافہ کرکے اور زمین کے انحطاط کو صفر  کے حصول کے ذریعے زمین کے انحطاط کے معاملات کو حل کرنے میں دیرپا اثرات مرتب کرنے کے لیے تیار ہے ۔ یہ اقدام ماحولیات کے تحفظ کو فروغ دینے اور آب و ہوا میں تبدیلی سے نمٹنے کے لئے بھارتی حکومت کے ویژن سے مطابقت رکھتا ہے ۔
آئی سی ایف آرای میں قائم سی او ای – ایس ایل ایم کا مقصد تکنیکی مدد، صلاحیت کی تعمیر اور قومی اور ذیلی قومی سطحوں پر علم کے تبادلے کے ذریعے بنجر زمین کی بحالی میں سہولت فراہم کرنا ہے۔ ترقی پذیر ممالک کے ساتھ تعاون کرتے ہوئے ، جو اقوام متحدہ کے کنونشن ٹو کامبیٹ ڈیزرٹیفیکیشن  کے فریق ہیں، سی او ای – ایس ایل ایم ، ایل ڈی این کے اہداف حاصل کرنے، جنوب جنوب تعاون کو فروغ دینے اور پائیدار ترقی کے اہداف  میں تعاون کرنے کی کوشش کرتا ہے ، جس کا خاکہ مختلف بین الاقوامی کنونشنز، بشمول حیاتیاتی تنوع پر کنونشن  اور اقوام متحدہ کے فریم ورک کنونشن آن کلائمیٹ چینج  میں پیش کیا گیا ہے ۔
سی او ای – ایس ایل ایم نے اپنی کارروائیوں کی رہنمائی کے لیے مخصوص مقاصد کا تعین کیا ہے۔ ان میں زمین کی تنزلی کا اندازہ لگانا، پائیدار ترقی کے اہداف  کے ساتھ منسلک پائیدار زمین کے انتظام کے فریم ورک پر صلاحیت کی تعمیر اور یو این سی سی ڈی کی طرف سے بیان کردہ زمین پر مبنی اشاریوں کی تشخیص، نگرانی اور رپورٹنگ کو مضبوط بنانا شامل ہے۔ اس مرکز کا مقصد ایل ڈی این کے اہداف کا تعین کرنا، خشک سالی کے خطرے اور پیشگی انتباہی نظام کو تیار کرنا، صنفی تحفظات کو مرکزی دھارے میں لانا، زمین کی مدت اور حقوق کی اچھی حکمرانی کو فروغ دینا اور گرین ہاؤس گیسوں کے اخراج اور حیاتیاتی تنوع کے نقصان پر زمین کے انحطاط کے اثرات کا جائزہ لینا ہے۔
جناب یادو نے اس موقع پر دو اشاعتوں ’’ بھارت میں ایل ڈی این کے حصول کے طریقوں پر تکنیکی پیپر ‘‘ اور ’’ پائیدار اراضی بندوبست کے طریقوں کے ایک مجموعے ‘‘ کا بھی اجراء کیا ۔ جنگلات کے ڈائریکٹر جنرل جناب پرکاش گوئل اور خصوصی سکریٹری جناب بی کے سنگھ ، جنگلات کے ایڈیشنل ڈائریکٹر  جناب ایس پی یادو ، ایڈیشنل ڈائریکٹر جنرل فاریسٹ  اور ماحولیات ، جنگلات اور آب و ہوا میں تبدیلی کے ایڈیشنل سکریٹری اور مالی مشیر جناب پراویر پانڈے ، آئی سی ایف آر ای کے ڈائریکٹر جنرل جناب ارون سنگھ راوت ، ڈائریکٹر  محترمہ کنچن دیوی ، سی او ای – ایس ایل ایم کے ڈائریکٹر جناب آر کے ڈوگرا، آئی سی ایف آر ای کے ڈپٹی ڈائرکٹر جنرل  جناب آر کے ڈوگرا، آئی سی ایف آر ای اداروں  ، اے پی سی سی ایف کے دہرہ دون کے مربوط علاقائی دفتر کے ڈائریکٹر ، آئی جی این ایف اے کے ڈائریکٹر ، جنگلاتی تعلیم  کے ڈائریکٹر ، سی اے ایس ایف او اس کے پرنسپل ، فاریسٹ سروے آف انڈیا کے ڈپٹی ڈائریکٹر جنرل ، واڈیا انسٹی ٹیوٹ آف ہمالین جیولوجی کے ڈائریکٹر، اتراکھنڈ ریاست کے محکمہ ٔجنگلات کے افسران، آئی سی ایف آر ای کے سائنسداں اور عملے کے افراد اس موقع پر موجود تھے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 5350
(Visitor Counter : 57